Държавен вестник, бр. 50, 2016 г., стр. 23

БРОЙ  50	
Д Ъ Р Ж А В Е Н  В Е С Т Н И К 	
СТР.  23  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ФИНАНСИТЕ
КОНВЕНЦИЯ
за взаимно административно сътрудничество 
по данъчни въпроси, изменена с Протокола 
за изменение на Конвенцията за взаимно 
административно сътрудничество по данъчни 
въпроси, влязъл в сила на 1 юни 2011 г.
(Ратифицирана със закон, приет от 43-то На-
родно събрание на 5 февруари 2016 г. – ДВ, 
бр. 14 от 2016 г. В сила от 1 юли 2016 г.)
ПРЕАМБЮЛ
Държавите – членки на Съвета на Европа, 
и държавите – членки на Организацията за 
икономическо сътрудничество и развитие 
(ОИСР), страни, подписали тази Конвенция,
Като имат предвид, че развитието на 
международното движение на лица, капита-
ли, стоки и услуги – макар и много полезно 
само по себе си – увеличава възможностите 
за избягване на данъчното облагане и откло-
нението  от облагане с данъци и поради това 
изисква все по-голямо сътрудничество между 
данъчните органи;
Като приветстват разнообразните усилия 
на двустранно или многостранно равнище, 
положени през последните години в борбата 
с избягване на данъчното облагане и откло-
нението  от облагане с данъци на междуна-
родно ниво;
Като имат предвид, че е необходимо ко-
ординирано усилие между Държавите, за да 
насърчат всички форми на административно 
сътрудничество по въпроси, свързани с данъци 
от всякакъв вид, докато в същото време се 
осигурява адекватна защита на правата на 
данъкоплатците;
Като признават, че международното съ-
трудничество може да има важна роля при 
улесняване на надлежното определяне на 
данъчните задължения и при подпомагането 
на данъкоплатеца да обезпечи своите права;
Като имат предвид, че основните принципи, 
даващи право на всяко лице да има свои права 
и задължения, определени в съответствие с 
надлежна законова процедура, следва да бъдат 
признати като прилагащи се спрямо данъчни 
въпроси във всички Държави и че Държавите 
следва да се стремят да защитават законните 
интереси на данъкоплатците, включително да 
осигуряват подходяща защита срещу дискри-
минация и двойно данъчно облагане;
Като са убедени, че поради това Държавите 
следва да осъществяват мерки или да предос-
тавят информация, отчитайки необходимостта 
от защита на поверителността на информаци-
ята, и като вземат предвид международните 
инструменти за защита на личния живот и 
потоците от лични данни;
Като имат предвид, че е възникнала нова 
среда на сътрудничество и че е желателно да 
бъде осигурен многостранен инструмент, който 
да позволи на най-широк кръг от Държави да 
се възползват от новата среда на сътрудничест-
во и същевременно да въведат най-високите 
международни стандарти на сътрудничество 
в данъчната област;
Като желаят да сключат конвенция за 
взаимно административно сътрудничество 
по данъчни въпроси, 
Се договориха, както следва:
ГЛАВА I – ОБХВАТ НА КОНВЕНЦИЯТА
Член 1 – Предмет на Конвенцията и обхва-
нати лица
1. Страните си оказват административно 
сътрудничество по данъчни въпроси, при 
спазване на разпоредбите на Глава IV. 
Това сътрудничество може да включва, 
когато е необходимо, мерки, предприе-
мани от съдебни органи.
2. Това административно сътрудничество 
включва:
а) обмен на информация, включително 
едновременни данъчни проверки и 
участие в данъчни проверки в чужбина;
б) съдействие при събиране, включително 
обезпечителни мерки; и
в) връчване на документи.
3. Една страна оказва административно 
сътрудничество, независимо дали за-
сегнатото лице е местно лице, или е 
национално лице на някоя от страните 
или на която и да е друга държава.
Член 2 – Данъци, попадащи в приложното 
поле на Конвенцията
1. Тази Конвенция се прилага: 
а) по отношение на следните данъци:
(i) данъци върху доходите или печал-
бата;
(ii) данъци върху печалбите от прех-
върляне на имущество, наложени 
отделно от данъка върху доходите 
или печалбата;
(iii) данъци върху нетната стойност на 
имуществото, 
наложени от името на страна; и
б) по отношение на следните данъци:
(i) данъци върху доходите, печалбата, 
печалбите от прехвърляне на иму-
щество или нетната стойност на 
имуществото, които са наложени